Ir-Regolament tal-Kummissjoni (KE) Nru 142/97
tas-27 ta' jannar 1997
dwar l-għoti ta' informazzjoni dwar ċerti sustanzi eżistenti kif previsti permezz tar-regolament tal-kunsill (KEE) nru 793/93
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat ir-Regolament tal-Kunsill (KEE) Nru 793/93 tat-23 ta' Marzu 1993 dwar l-evalwazzjoni u l-konroll tar-riskji ta' sustanzi eżistenti [1], u b'mod partikolari l-Artikolu 12 [2] tiegħu,
Billi l-Kummissjoni teħtieġ informazzjoni rilevanti dwar ċerti sustanzi biex tagħti bidu għall-proċedura ta' reviżjoni permezz ta' l-Artikoli 69, 84 u 112 tat-Trattat ta' Adeżjoni ta' dispożizzjonijiet li s'issa għadhom mhux applikabbli fl-Istati Membri l-ġodda, billi din l-informazzjoni trid tkun disponibbli qabel ma tkun disponibbli l-informazzjoni kollha meħtieġa bl-Artikoli 3 u 4 tar-Regolament (KEE) Nru 793/93;
Billi l-Artikolu 12 jipprevedi li għal ċerti sustanzi li huma suspettati li jippreżentaw riskji serji lill-bniedem jew lill-ambjent, il-manifatturi u l-importaturi jistgħu jkunu obbligati li jipprovdu l-informazzjoni disponibbli;
Billi r-Regolament tal-Kummissjoni (KEE) Nru 1488/94 (2) jispjega l-prinċipji għall-istima tar-riskji għall-bniedem u għall-ambjent ta' sustanzi eżistenti skond ir-Regolament (KEE) Nru 793/93;
Billi d-dispożizzjonijiet ta' dan ir-Regolament huma skond l-opinjoni tal-Kumitat stabbilit skond l-Artikolu 15 tar-Regolament (KEE) Nru 793/93,
ADOTTAT DAN IR-REGOLAMENT:
Artikolu 1
Il-manifattur(i) u l-importatur(i) tas-sustanzi elenkati fl-Anness ta' dan ir-Regolament għandhom jipprovdu l-informazzjoni kollha relevanti u disponibbli dwar l-espożizzjoni għall-bniedem u għall-ambjent ta' dawn is-sustanzi lill-Kummissjoni fi żmien erba' xhur mid-dħul fis-seħħ ta' dan ir-Regolament.
L-informazzjoni relevanti għall-esposizzjoni ta' l-informazzjoni tikkonċerna l-emissjoni ta' jew l-esposizzjoni lejn, is-sustanza kimika għall-popolazzjonijiet umani jew sferi ambjentali f'fażijiet varji matul iċ-ċiklu tal-ħajja tas-sustanza skond l-Artikolu 3(3) u l-Anness 1A tar-Regolament (KE) Nru 1488/94 meta:
- il-popolazzjonijiet umani jkunu ħaddiema, konsumaturi, u nies esporti permezz ta' l-ambjent;
- l-isferi ambjentali jkunu akwatiċi, fuq l-art u atmosferiċi, kif ukoll informazzjoni li jkollha x'taqsam mad-destin tas-sustanza kimika f'impjanti ta' trattament tad-drenaġġ u l-akkumulazzjoni tagħha fil-katina ta' l-ikel;
- iċ-ċiklu tal-ħajja ta' sustanza jkun jidher bħala manifattura, trasport, ħażna, formulazzjoni fi preparazzjoni jew proċessar ieħor, l-użu jew it-tneħħija jew irkupru.
Artikolu 2
Dan ir-Regolament għandu jidħol fis-seħħ mal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-27 ta' Jannar 1997.